C 283/50
LT
Europos Sąjungos oficialusis leidinys
2023 8 11
2023 m. vasario 16 d., ketvirtadienis
6. pabrėžia, kad miesto infrastruktūros planavimas turėtų būti rengiamas pagal ES kelių eismo saugumo teisės aktus, įskaitant dviračių transporto saugos standartus; ragina Komisiją paspartinti darbą rengiant gaires dėl kokybės reikalavimų kokybiškai ir saugiai dviračių infrastruktūrai, numatytų pagal KISV direktyvą (5); pabrėžia, kad reikia tobulinti intelektinės transporto sistemos technologijas, kad jos geriau atpažintų dviratininkus kelyje; 7. ragina Komisiją dviračių pramonę, įskaitant elektrinių dviračių baterijų gamybą ir žiedinę ekonomiką, ypač MVĮ, pripažinti teisėtais partneriais ES pramonės strategijos judumo ekosistemoje ir pramonės infrastruktūros programose bei finansavimo sistemose; ragina Komisiją ir valstybes nares skatinti dviračių transporto ir susijusių sektorių, kaip antai, be kita ko, judumo, turizmo, sveikatos ir sporto, projektus; 8. ragina Komisiją ir valstybes nares remti ženklo „Pagaminta Europoje“ dviračių ir jų sudedamųjų dalių gamybą, taip skatinant ES pramonės konkurencingumą, mažinant investicijų atotrūkį, užtikrinant vienodas sąlygas visame pasaulyje ir skatinant į kitas šalis perkeltos tiekimo grandinės sugrąžinimą ir saugumą, taip pat skatinant kokybiškų darbo vietų kūrimą, kuriant dviračių transporto klasterius ir gerinant su pramone susijusį profesinį mokymą; 9. ragina Komisiją ir valstybes nares užtikrinti dviračių transporto prieinamumą riboto judumo asmenims, taip pat užtikrinti, kad dviračių transportas būtų prieinamas pažeidžiamoms grupėms; atkreipia dėmesį į tai, kad Europos socialinis klimato fondas ir struktūriniai ir investicijų fondai gali padėti asmenims, kurie labiausiai paveikti judumo nepritekliaus, remdami dviračių įsigijimą arba galimybę naudotis dalijimosi dviračiu paslaugomis; 10. ragina Komisiją, valstybes nares, regionų ir vietos valdžios institucijas rengti švietimo kampanijas ir mokymus, įskaitant informavimo kampanijas, siekiant didinti informuotumą apie kelių eismo saugumą ir remti saugų naudojimąsi dviračiais ir elektriniais dviračiais; taip pat ragina Komisiją pasiūlyti saugaus važiavimo dviračiu gaires (šalmai, amžiaus apribojimai, vaikų vežimas ir t. t.) ir prašo ypatingą dėmesį skirti moterų ir vyresnio amžiaus žmonių skatinimui važiuoti dviračiu, visų pirma užtikrinant didesnį saugumą; 11. šiomis aplinkybėmis pažymi, kad tinkamas vykdymo užtikrinimas ir stebėsena yra itin svarbūs naudotojų saugai ir saugumui, ir ragina daugiausia dėmesio skirti galiojančių taisyklių vykdymo užtikrinimui, kad būtų užtikrintas pagarbus skirtingų transporto rūšių sambūvis; 12. pabrėžia, kad elektriniai dviračiai gali paskatinti daugiau važinėti dviračiu; pažymi, kad, siekiant užtikrinti sparčią naudojimosi elektriniais dviračiais plėtrą ir jų prieinamumą, tiek ES, tiek nacionalinės teisės aktuose reikia tinkamai teisiškai klasifikuoti elektrinius dviračius su pagalbine įranga, galinčius pasiekti ne didesnį kaip 25 km/val. greitį; 13. atkreipia dėmesį į tai, kad būstų planavimo srityje reikėtų deramai atsižvelgti į saugias ir patikimas dviračių laikymo aikšteles ir elektrinių dviračių įkrovimo galimybes; 14. ragina įmones, viešąsias organizacijas ir institucijas skatinti važiavimą dviračiu taikant konkrečias paskatas, įskaitant darbuotojams skirtas programas ir pakankamo skaičiaus dviračių laikymo vietų su elektrinių dviračių įkrovikliais įrengimą bei tinkamų sanitarinių patalpų užtikrinimą; 15. pabrėžia, kad dviračių turizmą ir važiavimą dviračiu kaimo vietovėse reikia remti spartinant tinklo „EuroVelo“ ir jo 17 trasų plėtrą, visų pirma užtikrinant didesnę paramą ir išnaudojant sąveiką su TEN-T tinklu; 16.
ragina valstybes nares sumažinti PVM tarifus, taikomus dviračių ir elektrinių dviračių tiekimui, nuomai ir remontui;
17.
prašo Komisijos 2024-uosius paskelbti Europos dviračių transporto metais;
18.
paveda Pirmininkei perduoti šią rezoliuciją Komisijai ir valstybėms narėms bei jų parlamentams.
(5)
2019 m. spalio 23 d. Europos Parlamento ir Tarybos direktyva (ES) 2019/1936, kuria iš dalies keičiama Direktyva 2008/96/EB dėl kelių infrastruktūros saugumo valdymo (OL L 305, 2019 11 26, p. 1).